তবে উক্ত পদ্ধতিগুলির কিছু সমস্যা ছিল। যেমনঃ একটি মেশিনে অবশ্যই লিনাক্স ইনস্টল থাকতে হবে এবং সেটির সাথে নেট কানেকশন থাকতে হবে। তারপর উক্ত মেশিনকে ব্যবহার করে অন্যান্য মেশিনের জন্য অফলাইন ইনস্টলার তৈরী করতে হবে এবং উক্ত পদ্ধতিগুলি ছিল dpkg কমান্ড নির্ভর। ফলে লোকাল রিপোজিটরী হিসেবে কোন মেশিনকে ব্যবহার করা সম্ভব ছিল না উক্ত পদ্ধতির সাহায্যে। অর্থাৎ উক্ত পদ্ধতিতে প্রতিটি মেশিনে ফাইল কপি করে ইনস্টল করতে হতো। কিন্তু ল্যান নেটওয়ার্কে কোন মেশিনে একটি লোকাল রিপোজিটরী তৈরী করে তাকে অন্যান্য মেশিনে খুব সহজেই ব্যবহার করা যায়।